Patoloë nie eens oor hoe Susan Rohde sterf | Maroela Media
Susan Rohde. Foto: Facebook
Die Stellenbosch-landdroshof het Vrydag twee weergawes gehoor van die oorsaak van Susan Rohde se dood. Jason Rohde, uitvoerende hoof van Sotheby's International Realty South Africa, word van die moord op sy vrou aangekla.
Volgens 'n private patoloog het Susan selfmoord gepleeg, terwyl die staatspatoloog aanvoer sy is verwurg. Rohde is in hegtenis geneem na die staatspatoloog se bevinding. 'n Geregtelike doodsondersoek is aanvanklik gedoen.
Die staatsaanklaer, adv. Carien Teunissen het Donderdag 'n aansoek gebring vir sewe dae uitstel vir verdere ondersoek. Teunissen het egter Vrydag gesê die staat het net tot Dinsdag nodig, waarna hulle gereed sal wees om voort te gaan.
Landdros Greg Jacobs het bevind daar is gronde vir die staat se aansoek en dat Rohde dan Dinsdag sy borgtogaansoek kan bring.
Die ondersoekbeampte, speursers. Marlon Appolis, se beëdigde verklaring is Vrydag in die hofrekord ingelees.
Volgens Appolis het hy Rohde in hegtenis laat neem, aangesien hy meen daar is 'n redelike vermoede dat hy sy vrou vermoor het en 'n vlugrisiko is.
Appollis het Rohde Dinsdag omstreeks 6:30 in hegtenis geneem. Volgens Appollis het hy tot Dinsdag tyd nodig om inligting en Rohde se finansiële status by die Reserwebank te bevestig.
Hoe nou gemaak as die patoloe verskil? 'n 2de lykskouing is seker nie moontlik nie? Hang seker nou af watter patoloog het meeste geloofwaardigheid?
Ja, dit word nou n " inni mini myni mo" geval. Tipies van die nuwe suid afrikaanse regstelsel .
Staatspatoloog vs private patoloog! Maak mens wonder die vermoë van die staatspatoloog…
Weereens geen bewyse dis ondersoek beampte se vermoede maar die man word inhegtenus geneem op vermoede. Hoekom nie net paspoort afgeneem nie. Vra weereens hoekom is daar so lank met die byl moord gewag tot inhegtenisname maar hier word n man sonder lasbrief toegesluit.
Mense dit laat mens wonder. Privaat?? Hoekom privaat?? Staats een net so goed maar staat betaal,privaat word seker nie deur staat betaal nie. Ruik weer rot